13.12.2022
(8)
ET
Euroopa Liidu Teataja
L 319/87
Vastavalt ELi lepingu artikli 41 lõikele 2 ja kooskõlas nõukogu otsusega (ÜVJP) 2021/509 (millega luuakse Euroopa rahutagamisrahastu) (1) katavad liikmesriigid käesolevast otsusest tulenevad sõjalise või kaitsepoliitilise tähendusega tegevuskulud,
ON VASTU VÕTNUD KÄESOLEVA OTSUSE:
Artikkel 1 Missioon 1.
Liit viib Nigeris läbi sõjalise partnerlusmissiooni (EUMPM Niger), et toetada Nigerit kooskõlas inimõigustealase õiguse ja rahvusvahelise humanitaarõigusega võitluses terroristlike relvastatud rühmituste vastu. 2.
EUMPM Nigeri strateegiline eesmärk on toetada Nigeri relvajõudude suutlikkuse suurendamist, parandada nende võimet ohjeldada terroristlikest relvastatud rühmitustest tulenevat ohtu, kaitsta Nigeri elanikkonda ning tagada ohutu ja turvaline keskkond.
3.
Sel eesmärgil toetatakse EUMPM Nigeriga:
a) relvajõudude tehnikute koolituskeskuse loomist ja ülesehitamist, pakkudes nõu ja väljaõpet, sealhulgas juhendajatele; b) Nigeri relvajõudude võimearendust, pakkudes nõudluspõhist eriväljaõpet; c) side- ja juhtimistoe pataljoni loomist ja ülesehitamist, õpetades välja ja juhendades selle üksusi, spetsialiste ja käsuliini, võimaldades seega selle hilisemat siirmist Nigeri operatsioonide toetuseks kooskõlas inimõigustealase õiguse ja rahvusvahelise humanitaarõigusega. 4.
Rahvusvaheline humanitaarõigus, inimõigused ja soolise võrdõiguslikkuse põhimõte, tsiviilisikute kaitse ning tegevuskavad naisi, rahu ja julgeolekut käsitleva ÜRO Julgeolekunõukogu resolutsiooni 1325 (2000), noorte, rahu ja julgeolekut käsitleva ÜRO Julgeolekunõukogu resolutsiooni 2250 (2015) ning relvakonfliktidest mõjutatud lapsi käsitleva ÜRO Julgeolekunõukogu resolutsiooni 1612 (2005) alusel integreeritakse täielikult EUMPM Nigeri strateegilisse ja operatiivsesse planeerimisse, tegevusse ja aruandlusse ning neid võetakse selles eelnevalt arvesse. 5.
Lisaks hõlbustab EUMPM Niger Euroopa rahutagamisrahastu raames Nigerile antava abi andmist seoses relvajõudude tehnikute koolituskeskusega ja, kui nõukogu otsustab vajaliku abimeetme andmise üle, valitud side- ja juhtimistoe pataljoniga.
Missiooni tegevust koordineeritakse varustuse õigeaegse andmisega Euroopa rahutagamisrahastu kaudu.
Artikkel 2 ELi missiooni ülema nimetamine EUMPM Nigeri missiooni ülem on sõjaliste missioonide plaanimise ja juhtimise teenistuse (MPCC) direktor.
Artikkel 3 Missiooni peakorteri määramine 1.
MPCC on paikne sõjalise strateegilise tasandi juhtimis- ja kontrollistruktuur väljaspool operatsioonitandrit.
See vastutab EUMPM Nigeri operatiivplaanimise ja juhtimise eest.
2.
EUMPM Nigeri vägede peakorter asub Nigeris ja see tegutseb ELi missiooni vägede juhataja juhtimise all.
(1) Nõukogu 22. märtsi 2021. aasta otsus (ÜVJP) 2021/509, millega luuakse Euroopa rahutagamisrahastu ja tunnistatakse kehtetuks otsus (ÜVJP) 2015/528 (ELT L 102, 24.3.2021, lk 14).